CELEX: 31983D0109
Language: el
Date: 1983-03-07 00:00:00
Title: 83/109/ΕΟΚ: Απόφαση της Επιτροπής της 7ης Μαρτίου 1983 για την εφαρμογή της μεταρρύθμισης των γεωργικών διαρθρώσεων στην Ιταλία (περιοχή της Καλαβρίας) σύμφωνα με το κεφάλαιο ΙΙ της οδηγίας 75/268/ΕΟΚ του Συμβουλίου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31983D0109

83/109/ΕΟΚ: Απόφαση της Επιτροπής της 7ης Μαρτίου 1983 για την εφαρμογή της μεταρρύθμισης των γεωργικών διαρθρώσεων στην Ιταλία (περιοχή της Καλαβρίας) σύμφωνα με το κεφάλαιο ΙΙ της οδηγίας 75/268/ΕΟΚ του Συμβουλίου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 066 της 12/03/1983 σ. 0021 - 0021

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Μαρτίου 1983  για την εφαρμογή της μεταρρύθμισης των γεωργικών διαρθρώσεων στην Ιταλία (περιοχή της Καλαβρίας) σύμφωνα με το κεφάλαιο ΙΙ της οδηγίας 75/268/ΕΟΚ του Συμβουλίου  (Το κείμενο στην ιταλική γλώσσα είναι το μόνο αυθεντικό)  (83/109/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), όπως τροποποιήθηκε τελευταία από την οδηγία 82/786/ΕΟΚ (2), και ιδίως το άρθρο 13,  Εκτιμώντας:  ότι η ιταλική κυβέρνηση ανακοίνωσε, στις 13 Δεκεμβρίου 1982, τον κανονισμό της 24ης Ιανουαρίου 1982 της περιοχής της Καλαβρίας περί καθορισμού της εξισωτικής αποζημίωσης για την ορεινή γεωργία και τη γεωργία σε ορισμένες μειονεκτικές περιοχές ·  ότι, σύμφωνα με το άρθρο 13 της οδηγίας 75/268/ΕΟΚ, η Επιτροπή πρέπει να αποφασίσει αν οι διατάξεις της περιοχής της Καλαβρίας που προαναφέρθηκαν πληρούν τις προϋποθέσεις για χρηματοδοτική συμμετοχή της Κοινότητας στα μέτρα που ορίζονται στο κεφάλαιο ΙΙ της οδηγίας 75/268/ΕΟΚ·  ότι οι διατάξεις του κανονισμού της 24ης Ιανουαρίου 1982 περί καθορισμού της εξισωτικής αποζημίωσης για την ορεινή γεωργία και τη γεωργία σε ορισμένες μειονεκτικές περιοχές πληρούν τις προϋποθέσεις του κεφαλαίου ΙΙ της οδηγίας 75/268/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Ο κανονισμός της 24ης Ιανουαρίου 1982 της περιοχής της Καλαβρίας περί καθορισμού της εξισωτικής αποζημίωσης για την ορεινή γεωργία και τη γεωργία σε ορισμένες μειονεκτικές περιοχές πληροί τις προϋποθέσεις για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 13 της οδηγίας 75/268/ΕΟΚ.  Άρθρο 2  Η παρούσα απόφαση απευθύνεται στην Ιταλική Δημοκρατία.  Έγινε στις Βρυξέλλες, στις 7 Μαρτίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 128 της 19. 5. 1975, σ. 1.  (2) ΕΕ αριθ. L 327 της 24. 11. 1982, σ. 19.